หุ้น,ทอง,น้ำมันสหรัฐปิดร่วง
ดาวโจนส์ปิดร่วง 420.22 จุด ทองคำดิ่ง 12.70 ดอลลาร์ ราคาน้ำมัน ลดลง 62 เซนต์
2 มี.ค. 2561

ดาวโจนส์ปิดร่วง 420.22 จุด ทองคำดิ่ง 12.70 ดอลลาร์ ราคาน้ำมัน ลดลง 62 เซนต์ ดัชนีเฉลี่ยอุตสาหกรรมดาวโจนส์ปิดที่ 24,608.98 จุด ร่วงลง 420.22 จุด หรือ -1.68% ดัชนี เอสแอนด์พี 500 ปิดที่ 2,677.67 จุด ลดลง 36.16 จุด หรือ -1.33% และดัชนี แนสแดค ปิดที่ 7,180.56 จุด ลดลง 92.45 จุด หรือ -1.27%ดัชนีดาวโจนส์ตลาดหุ้นนิวยอร์กปิดร่วงลงกว่า 400 จุดเมื่อคืนนี้ (1 มี.ค.) หลังจากประธานาธิบดีโดนัลด์ ทรัมป์แห่งสหรัฐ ประกาศว่า สหรัฐจะเรียกเก็บภาษีนำเข้าเหล็กและอลูมิเนียมในสัปดาห์หน้า ซึ่งความเคลื่อนไหวดังกล่าวส่งผลให้เกิดความวิตกกังวลว่า นโยบายกีดกันทางการค้าของสหรัฐอาจก่อให้เกิดสงครามการค้า และจะส่งผลกระทบต่อผู้บริโภคและบริษัทของสหรัฐด้วยเช่นกันสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน ลดลง 65 เซนต์ ปิดที่ 60.99 ดอลลาร์ต่อบาร์เรล ส่วนเบรนต์ทะเลเหนือลอนดอน งวดส่งมอบเดือนพฤษภาคม ลดลง 90 เซนต์ ปิดที่ 63.83 ดอลลาร์ต่อบาร์เรลทองคำตลาดโคเม็กซ์ ลดลง 12.70 ดอลลาร์ ปิดที่ 1,305.20 ดอลลาร์ต่อออนซ์